Nordjyllands Politi fik torsdag formiddag en anmeldelse om, at der blev opbevaret en større mængde fyrværkeri og heriblandt kanonslag på en adresse i Hallund ved Brønderslev. Ved en ransagning af adressen fandt politiet omkring 200 store kanonslag, 15 store bomberør og flere ulovlige batterier. Derudover var der også almindeligt indkøbt fyrværkeri på adressen. Til sammen havde det fundne fyrværkeri en vægt på 100 kg. Den 37-årige mand, som bor på adressen sammen med sin familie, er blevet sigtet for overtrædelse af fyrværkeriloven, og politiet har beslaglagt fyrværkeriet. Nordjyllands Politi oplyser, at de stadigvæk er interesseret i at høre fra borgere, som har oplysninger om ulovligt fyrværkeri og kanonslag.

Referat:
Torsdag formiddag fandt Nordjyllands Politi omkring 200 store kanonslag og 15 store bomberør samt flere ulovlige batterier på en adresse i Hallund ved Brønderslev.